b'\n_START_ARTICLE_\nSandtorg (kommune)\n_START_PARAGRAPH_\nSandtorg var en norsk kommune. Sandtorg herred ble i 1926, i likhet med Sk\xc3\xa5nland herred utskilt som egne kommuner fra Trondenes herred. Fra 1. januar 1964 ble Sandtorg kommune sl\xc3\xa5tt sammen med kommunene Trondenes og Harstad, og er i dag en del av Harstad kommune._NEWLINE_Administrasjonssentret i Sandtorg kommune var Harstad. Den gamle kommunen strakte seg fra byskillet til fylkesgrensen mot Nordland i s\xc3\xb8r. Arealet var 176,61 km\xc2\xb2. Befolkningstallet i kommunen \xc3\xb8kte fra 5388 i\xc2\xa01950\xc2\xa0til 7398 i\xc2\xa01963. Herredet hadde 32\xc2\xa0matrikkelg\xc3\xa5rder med en samlet\xc2\xa0skyld\xc2\xa0p\xc3\xa5 249\xc2\xa0skyldmark._NEWLINE_En viktig politiker i nyere tid var\xc2\xa0Bjarne Berg-S\xc3\xa6ther\xc2\xa0(1919\xe2\x80\x932009). Han var ordf\xc3\xb8rer fra\xc2\xa01948\xc2\xa0til kommunesammensl\xc3\xa5ingen i\xc2\xa01964, og ble ogs\xc3\xa5 den f\xc3\xb8rste ordf\xc3\xb8rer av den sterkt utvidede Harstad kommune. Berg-S\xc3\xa6ther ble dermed ogs\xc3\xa5 den siste ordf\xc3\xb8rer i Sandtorg. I l\xc3\xb8pet av hans periode etter krigen kom b\xc3\xa5tfabrikker i drift p\xc3\xa5 R\xc3\xb8dskj\xc3\xa6r, lysl\xc3\xb8ype ble bygget og bygda opplevde en befolkningsfordobling. I dag er Sandtorg i skifte fra landbruk, fiske og kj\xc3\xb8ttproduksjon til \xc3\xa5 bli et rent boligomr\xc3\xa5de for bygdas beboere som for en stor del arbeider i Harstad.'